የመጽሐፍ ቅዱሱ የቀንድ ንግግር ምሳሌያዊ መሆኑን ከክፍሉ በትክክል መረዳት የሚቻል ሲሆን የአህያዋ ንግግር ደግሞ በተዓምርና በዓላማ የተደረገ ሲሆን የዓላማውም ውጤት በግልጥ እንደተጻፈ ነው፡፡ የአህያዋ መናገር በትክክል ለታቀደ ዓላማ ተደርጎ የነበረ መሆኑን በአዲስ ኪዳንም ላይ ተደግሞ ተጠቅሶ ተነግሯል፡ “ቃል የሌለው አህያ በሰው ቃል ተናግሮ የነቢዩን እብድነት አገደ።” 2 ጴጥሮስ 2.16፡፡ የጉንዳኑ ግን ስለምን ዓላማ ተጻፈ? የጉንዳን ንግግር ባለበት በምዕራፍ 27 ላይ የሚገኘው የወፉ ንግግር የተወሰደው ከአይሁድ ልማዳዊ ጽሑፍ ቢሆንም ጥቂት ዓላማ ይታይበታል ማለት ያስኬድ ይሆናል፡፡ ይሁን እንጂ የወፉንና የአጋንንትን ከሰለሞን ጋር መነጋገርና አጠቃላይ የቁርአን ምዕራፍ 27 ትዕይንት ለቁርአን የሚያሰጠው ግምት ለሙስሊም ሊቃውንት ከፍተኛ የራስ ምታት ነው፡፡ ምክንያቱም ቁርአንን ወደ ልብ ወለድ የጽሑፍ ደረጃ ዝቅ የማድረግ ውስጣዊ መልእክትና ባህርያት አላቸውና፡፡
